《大江东去 其五 再咏葡萄》
明代·夏言

一种灵株，细摩挲、不似人间之物。偃蹇虬枝连密叶，风雨暗生物壁。

的的悬珠，汇景如贯，颗颗凝霜雪。交梨火枣，品题未许称杰。

绝怜白玉盘行，黄金笼贮，瑶席清辉发。凉沁诗脾甘露爽，坐使襟尘消灭。

玉女盆头，仙人掌上，直欲披玄发。夜深苍海，骊龙吐出明月。

作者简介：夏言（1482—1548），字公谨，汉族，江西贵溪人。明正德进士。初任兵科给事中，以正直敢言自负。世宗继位，疏陈武宗朝弊政，受帝赏识。裁汰亲军及京师卫队冗员三千二百人，出按皇族庄田，悉夺还民产。豪迈强直，纵横辩博，受宠升至礼部尚书兼武英殿大学士入参机务，不久又擢为首辅。嘉靖二十七年议收复河套事，被至弃市死。其诗文宏整，又以词曲擅名。有《桂洲集》。